Diari Oficial de la Generalitat Valenciana


Sumari del DOGV 4516, del 06-06-2003 (2003/6645)

DECRET 65/2003, de 3 de juny, del Consell de la Generalitat, pel qual s'autoritza Construccions i Infraestructures Educatives de la Generalitat Valenciana, SA (Ciegsa) per a la concessió d'avals de la Generalitat.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4516

Data del DOGV
:   06-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/6645


Data del document
:   03-06-2003

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * garantia
    * empresa pública

DECRET 65/2003, de 3 de juny, del Consell de la Generalitat, pel qual s'autoritza Construccions i Infraestructures Educatives de la Generalitat Valenciana, SA (Ciegsa) per a la concessió d'avals de la Generalitat. [2003/F6645]
  
La Llei d'Hisenda Pública de la Generalitat autoritza el Consell de la Generalitat per a la concessió d'avals dins de determinades condicions que s'hi fixen.
  
Així mateix, la Llei d'Hisenda Pública mencionada disposa en l'article 84, modificat per la Llei 9/1999, de 30 de desembre, de Mesures Fiscals, de Gestió Administrativa i Financera, i d'Organització de la Generalitat, que la Tresoreria de la Generalitat podrà acordar la renúncia del benefici d'excussió establit en l'article 1830 del Codi Civil.
  
D'altra banda, l'article 36 de la Llei 12/2002, de 27 de desembre, de Pressupostos de la Generalitat per a l'exercici 2003, establix que la Generalitat podrà prestar avals durant el dit exercici, per a les operacions de crèdit que concerten les entitats o empreses públiques i institucions firals de la Comunitat Valenciana, així com per a garantir els instruments financers emesos per fons de titulització d'actius promoguts per aquelles, fins a un límit de 601,01 milions d'euros. Els avals que s'autoritzen per mitjà del present decret està dins del límit esmentat.
  
D'acord amb això, a proposta del conseller d'Economia, Hisenda i Ocupació i amb la deliberació prèvia del Consell de la Generalitat, en la reunió del dia 3 de juny de 2003,
  
DECRETE
  
Article 1
  
Autoritzar el conseller d'Economia, Hisenda i Ocupació a concedir un aval de tresoreria a favor de Construccions e Infraestructures Educatives de la Generalitat Valenciana, SA, destinat a garantir una operació de crèdit, per un import de fins a 72.576.343 d'euros, que s'ha de concertar amb el Banc Europeu d'Inversions, a fi de finançar el pla d'infraestructures educatives encomanades a la societat mencionada.
  
El termini de la vigència de l'anterior autorització acabarà el 31 de desembre 2003.
  
Així mateix, és autoritzat per a atorgar avals destinats a garantir obligacions derivades de la utilització d'instruments financers de cobertura vinculats a les operacions de crèdit a què fa referència el paràgraf anterior.
  
Article 2
  
D'acord amb l'autorització establida en l'article 84.4 de la Llei d'Hisenda Pública de la Generalitat, modificat per la Llei 9/1999, de 30 de desembre, de Mesures Fiscals, de Gestió Administrativa i Financera, i d'Organització de la Generalitat, en l'atorgament dels avals a què fa referència l'article anterior es renunciarà al benefici d'excussió recollit en l'article 1830 del Codi Civil.
  
DISPOSICIÓ FINAL
  
S'autoritza el conseller d'Economia, Hisenda i Ocupació perquè determine les altres condicions dels avals que s'han de prestar, en el marc del que establix el present decret, la Llei d'Hisenda Pública de la Generalitat i altra normativa d'aplicació.
  
València, 3 de juny de 2003
  
El president de la Generalitat,
  
JOSÉ LUIS OLIVAS MARTÍNEZ
  
El conseller d'Economia, Hisenda i Ocupació,
  
VICENTE RAMBLA MOMPLET